**Lanul de grâu**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sub albul imaculat

grâul germinează

şi-n curând va răsări

o splendidă oază.

Iată, lanul a-nverzit,

dănţuiesc păunii,

„o s-avem recoltă bună!”

aşa spun bătrânii.

Seara vântul lin adie

făcând valuri în câmpie,

spicele pline de floare

se mlădie cu lentoare.

Când se ivesc zorile,

mici lacrimi de rouă

ajută spicul să crească, c

hiar dacă nu plouă.

Paiul suplu s-a-nălţat,

boabe cresc în noapte

şi foarte curând

vor fi spice coapte.

Soarele a poleit

holdele-n carate,

aur galben strălucind,

din zori până-n noapte.

Şi natura generoasă

flori gingase a plantat

făcând din covorul galben

un tablou pictat.

Roşii maci, cicoare albastră,

rapiţă şi sunătoare,

neghină, condurii doamnei,

prinos de culoare.

Calul l-am înşeuat

ş-am pornit în goană

aripi parcă ne purtau

spre a zării geană.

Ţăranii culeg recolta,

o pun în hambare,

va fi hrana naţiunii,

mâine-i sărbatoare!